  Туспуктэм: Наталия Сильвестрова Наталия Сильвестрова 17-тӥ толсуре потон уе Удмуртиын дырын-дырын кӧня ке лымыялоз, нуназе куд-ог ёросъёсын гинэ лымы усёз. Элькунъя уйин -11, нуназе -9 градусозь кезьыт луоз. Со сярысь улосвыл Гидрометцентрлэн пресс-службаез ивортӥз. 18-тӥ но 19-тӥ толсуре Удмуртиетӥ лымшор циклон ортчоз, куазь лымыё но тӧло луоз. Сюресъёс вылын йӧвалег, лымы вӧлдэт но пельтэмъёс луыны быгатозы. Лымыямен йырин сюрес урод адӟиськоз. 18-тӥ толсуре нуназе лымы но кот лымы тужгес но трос усёз, лымшор ёросъёсын зорен суро лымыяны быгатоз. Арнянуналэ, 18-тӥ толсуре, уйин температура -6…-11 градус возиськоз, нуназе 0…-5 градусозь ӝутӥськоз. Вордӥськонэ, 19-тӥ толсуре, уйин но нуназе -2…-7 градус возиськоз, ӝытозь -8…-13 градусозь вуоз. Нырысь-валысь чакланъёсъя, 20-тӥ толсуре шӧдскымон лымы уз усьы, температура шуак лэзькоз. Тегъёс: Удмуртия куазь лымы  